Ռաիսա Վարդանյան

Ռաիսա Գարեգինի Վարդանյան (), հայ դիվանագետ, Վիետնամի Սոցիալիստական Հանրապետությունում և Ֆիլիպինների Հանրապետությունում ՀՀ արտակարգ և լիազոր դեսպան։

Կրթություն 
1985 թ. - ավարտել է Երևանի Վ. Բրյուսովի անվան օտար լեզուների ինստիտուտը՝ լեզվաբանի որակավորմամբ։ 
1998 թ. - ավարտել է Ռուսաստանի Դաշնության ԱԳՆ դիվանագիտական ակադեմիաը՝ միջազգային հարաբերությունների մասնագետի որակավորմամբ։

Գիտական գործունեությունը 
Քաղաքական գիտությունների թեկնածու։
Հեղինակել է մի շարք գիտական աշխատություններ հակամարտությունների կարգավորման և միջազգային հարաբերությունների վերաբերյալ։

Աշխատանքային գործունեությունը 
1978 թ. - աշխատել է Աբովյանի շրջանի Բալահովիտի թիվ 1 մանկապարտեզում՝ որպես մանկավարժ։
1983-1984 թթ. - աշխատել է Օրջոնիկիձեի ժողկրթբաժնում՝ որպես լաբորանտ։
1986-1988 թթ. - աշխատել է Երևանի Կ. Մարքսի անվան պոլիտեխնիկական ինստիտուտի օտարերկրյա ուսանողների ֆակուլտետի դեկանատում՝ որպես տեսուչ։
1986-1988 թթ. - Երևանի Կ. Մարքսի անվան պոլիտեխնիկական ինստիտուտի «Ռուսաց լեզու օտարերկրացիների համար» ամբիոնի դասախոս։
1988-1994 թթ. - Խ. Աբովյանի անվան Հայկական պետական մանկավարժական համալսարանի հասարակական մասնագիտությունների բաժնի տեսուչ։
1994-1998 թթ. - «Իմաստասեր» կազմակերպության արտաքին տնտեսական գծով տնօրեն։
2001-2002 թթ. - Դասավանդել է Մոսկվայի տարբեր ԲՈՒՀ-երում։

Դիվանագիտական ծառայությունը 
2010 թ. - Ռուսաստանի Դաշնությունում ՀՀ արտակարգ և լիազոր դեսպանի ռեֆերենտ։
2010-2013 թթ. - Ռուսաստանի Դաշնությունում ՀՀ արտակարգ և լիազոր դեսպանի խորհրդական։
2013 թ. հուլիսի 16-ին ՀՀ Նախագահի հրամանագրով նշանակվել է Վիետնամի Սոցիալիստական Հանրապետությունում Հայաստանի Հանրապետության արտակարգ և լիազոր դեսպան։ 
2014 թ. ապրիլի 22-ին ՀՀ Նախագահի հրամանագրով համատեղության կարգով նշանակվել է Ֆիլիպինների Հանրապետությունում Հայաստանի Հանրապետության արտակարգ և լիազոր դեսպան (նստավայրը՝ Հանոյ)։

Պարգևներ և կոչումներ 
Հայաստանի Հանրապետության արտակարգ և լիազոր դեսպան (2015)։

Ամուսնացած է, ունի երկու որդի։ Տիրապետում է ռուսերեն և անգլերեն լեզուներին։

Ծանոթագրություններ 

ՀՀ արտակարգ և լիազոր դեսպաններ
1959 ծնունդներ
Մայիսի 28 ծնունդներ
Հայ դիվանագետներ
Դիվանագետներ այբբենական կարգով
Հայաստանի Հանրապետության արտակարգ և լիազոր դեսպանի դիվանագիտական աստիճան ունեցող անձինք
ԵՊԼՀ շրջանավարտներ
ՌԴ ԱԳՆ դիվանագիտական ակադեմիայի շրջանավարտներ
Քաղաքական գիտությունների թեկնածուներ